KOMISSION ASETUS (EY) N:o 2637/95,
annettu 13 päivänä marraskuuta 1995,
asetuksen (ETY) N:o 84/93 muuttamisesta tupakka-alan erityistuen maksamista koskevien edellytysten osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 711/95 (2), ja erityisesti sen 12 artiklan 3 kohdan,
sekä katsoo, että
asetuksessa (ETY) N:o 2075/92 säädetään, että satovuodesta 1994 alkaen jäsenvaltiot voivat maksaa palkkion suoraan tuottajille; sen vuoksi olisi muutettava erityistuen maksamista koskevat edellytykset, joista säädetään raakatupakka-alan tuottajaryhmittymille myönnettävästä erityistuesta 19 päivänä tammikuuta 1993 annetussa komission asetuksessa (ETY) N:o 84/93 (3), sellaisena kuin se on viimeksi muutettuna asetuksella (EY) N:o 793/94 (4), ja
tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 84/93 8 artiklan 1 kohta seuraavasti:
"1. Jäsenvaltion, johon tuottajaryhmittymä on sijoittautunut, on maksettava erityistuki ryhmittymälle tämän hakemuksesta yhtenä suorituksena seuraavien perusteella:
- todistus siitä, että ryhmittymä on saanut kyseistä määrää koskevaa palkkiota vastaavan summan,
- jos jäsenvaltio on päättänyt maksaa palkkiot tuottajille jalostusyritysten välityksellä, todistus siitä, että ensimmäisessä luetelmakohdassa tarkoitettu summa on korvattu jalostusyritykselle komission asetuksen (ETY) N:o 3478/92 (*) 12 artiklan mukaisesti tai että sen katteeksi annettu vakuus on vapautettu saman asetuksen 13 artiklan 4 ja 5 kohdan mukaisesti
ja
- jäsenvaltion tarpeellisina pitämät täydentävät asiakirjat ja tositteet,
sanotun kuitenkaan rajoittamatta 8 a artiklan säännösten soveltamista.
(*) EYVL N:o L 351, 2.12.1992, s. 17."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan satovuodesta 1994 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä marraskuuta 1995.